b'\n_START_ARTICLE_\nAdolfas \xc5\xa0le\xc5\xbeevi\xc4\x8dius\n_START_PARAGRAPH_\nAdolfas \xc5\xa0le\xc5\xbeevi\xc4\x8dius (s. 2. helmikuuta 1948 Mir\xc4\x8di\xc5\xa1k\xc4\x97s, \xc5\xa0iauliain l\xc3\xa4\xc3\xa4ni, Liettuan SNT) on liettualainen liikemies, entinen Liettuan p\xc3\xa4\xc3\xa4ministeri ja entinen Liettuan demokraattisen ty\xc3\xb6v\xc3\xa4enpuolueen puheenjohtaja._NEWLINE_Ennen poliittista uraansa \xc5\xa0le\xc5\xbeevi\xc4\x8dius toimi johtajana meijerialan yrityksess\xc3\xa4. Helmikuussa 1993 h\xc3\xa4net nimitettiin p\xc3\xa4\xc3\xa4ministeriksi Algirdas Brazauskasin presidentiksi valinnan j\xc3\xa4lkeen. Tuolloin Liettua k\xc3\xa4rsi 10-30\xc2\xa0% kuukausi-inflaatiosta huolimatta ruplasta luopumisesta ja kuponkiraha talonasin k\xc3\xa4ytt\xc3\xb6\xc3\xb6notosta._NEWLINE_Luvattuaan palkankorotuksia valtionty\xc3\xb6ntekij\xc3\xb6ille, \xc5\xa0le\xc5\xbeevi\xc4\x8dius otti k\xc3\xa4ytt\xc3\xb6\xc3\xb6n pienemm\xc3\xa4n nosuun ja tuki Liettuan keskuspankin rahapolitiikan tiukentamista. T\xc3\xa4m\xc3\xa4 laski kuukausi-inflaatiota 25 prosentista 13 prosenttiin toukokuussa 1993, kes\xc3\xa4kuussa kuudesta prosentista hein\xc3\xa4kuun kolmeen prosenttiin. Positiivisen kehityksen vakauttamiseksi otettiin Liettuan liti k\xc3\xa4ytt\xc3\xb6\xc3\xb6n 25. kes\xc3\xa4kuuta 1993. Lokakuussa 1993 \xc5\xa0le\xc5\xbeevi\xc4\x8dius ilmoitti, ett\xc3\xa4 litin arvoa olisi vahvistettava Viron kruunun tavoin kiinte\xc3\xa4ll\xc3\xa4 vaihtokurssilla. _NEWLINE_\xc5\xa0le\xc5\xbeevi\xc4\x8dius joutui eroamaan 8. helmikuuta 1996 korruptiosyytteist\xc3\xa4 johtuneen ep\xc3\xa4luottamuslauseen j\xc3\xa4lkeen. H\xc3\xa4n oli vet\xc3\xa4nyt syrj\xc3\xa4\xc3\xa4n omat varansa kahdesta pankista juuri ennen kuin ne tekiv\xc3\xa4t konkurssin. \xc5\xa0le\xc5\xbeevi\xc4\x8dius sai syytteet korruptiosta ja v\xc3\xa4\xc3\xa4rent\xc3\xa4misest\xc3\xa4, mutta nelj\xc3\xa4n vuoden tutkinnan j\xc3\xa4lkeen syytteet hyl\xc3\xa4ttiin ennen oikeudenk\xc3\xa4ynti\xc3\xa4. Poliittisen uran j\xc3\xa4lkeen \xc5\xa0le\xc5\xbeevi\xc4\x8dius ryhtyi yritt\xc3\xa4j\xc3\xa4ksi.'